b'\n_START_ARTICLE_\nNevidno zlo: Apokalipsa\n_START_SECTION_\nVsebina\n_START_PARAGRAPH_\nV prej\xc5\xa1njem filmu sta nekdanja varnostna agentka Alice in okoljevarstvenik Matt Addison komaj pobegnila iz podzemnega laboratorija Panja, vira smrtonosnega virusa. Ko prispeta na varno ju lo\xc4\x8dijo znanstveniki podjetja Umbrella in za\xc4\x8dnejo izvajati poskuse na njih._NEWLINE_Umbrella po\xc5\xa1lje v Panj ekipo, da bi raziskala kaj se je tam zgodilo, vendar ekipo napadejo zombiji in raz\xc5\xa1irijo virus po Rakunjem Mestu. Umbrella se odzove s karanteno in sku\xc5\xa1a evakuirati vso osebje iz mesta. Angela Ashford, h\xc4\x8di Umbrellinega znanstvenika dr. Charlesa Ashforda, postane pogre\xc5\xa1ana potem, ko njen varnostni avto do\xc5\xbeivi prometno nesre\xc4\x8do. Alice se zbudi v zapu\xc5\xa1\xc4\x8deni bolni\xc5\xa1nici in za\xc4\x8dne iskati oro\xc5\xbeje po mestu, medtem ko Umbrella spu\xc5\xa1\xc4\x8da iz mesta ljudi le \xc4\x8dez most. Pri mostu nekdanja policistka Jill Valentine sre\xc4\x8da svojega nekdanjega partnerja Paytona Wellsa, katerega ugrizne in oku\xc5\xbei zombi. Ko vidijo da je oku\xc5\xbeba pri\xc5\xa1la \xc5\xbee do mostu, vodilni mo\xc5\xbe Umbrellinih enot v Rakunjem Mestu, Timothy Cain, uka\xc5\xbee da se prehod zapre in me\xc5\xa1\xc4\x8dane po\xc5\xa1lje domov._NEWLINE_Umbrellina vojaka Carlos Oliveira in Nicholai Ginovaef, obti\xc4\x8dita v mestu in Oliveiro ugrizne in oku\xc5\xbei zombi. Na drugi lokaciji so Valentine, Wells, in novinarka Terri Morales napadeni vendar jih re\xc5\xa1i Alice. Umbrella ustvari mo\xc4\x8dnega mutiranega eksperimentalnega supervojaka, Nemesis, katerega naloga je, da najde Alice. Dr. Ashford vdre v mestne varnostne kamere in vzpostavi stik z Alice in ostalimi pre\xc5\xbeivelimi, ter jim ponudi evakuacijo iz mesta, \xc4\x8de najdejo njegovo h\xc4\x8di. Enako ponudbo ponudi Oliveiri in Ginovaefu, ter pojasni da bo Umbrella uni\xc4\x8dila Rakunje Mesto in oku\xc5\xbebo z nuklearno bombo._NEWLINE_Alice in ostali odidejo po Angelo, vendar jih napade Nemesis. Jill medtem ubije Wellsa, ki se je spremenil v zombija. Alice pre\xc5\xbeene Nemesisa, Valentine in Morales pa se zdru\xc5\xbeita s civilistom L.J.-em. Valentine sre\xc4\x8da Oliveiro in skupaj najdeta Angelo, medtem ko sta Morales in Ginovaefu ubita. Angela prizna, da so zombiji nastali zaradi virusa, ki ga je njen o\xc4\x8de ustvari za njeno bolezen. Angela mora tako redno jemati virus ampak tudi antivirus, da ne bi postala zombi. Alice tako uporabi nekaj antivirusa in pozdravi Oliveiro, dr. Ashford pa poda Alice lokacijo, kjer jih bo \xc4\x8dakal helikopter. Skupina tja prispe, vendar jim zasedo postavijo Umbrelline enote. Cain ubije dr. Ashforda in prisili Alice, da se spopade z Nemesisom. Alice se \xc4\x8dez \xc4\x8das preneha spopadati, ko ugotovi, da je Nemesis pravzaprav Matt, ki ga je Umbrella s pomo\xc4\x8djo poskusov spremenila v mutanta._NEWLINE_Nemesis se obrne proti Cainu in napade Umbrelline vojake, vendar umre ko sku\xc5\xa1a za\xc5\xa1\xc4\x8dititi Alice. Ostali prevzamejo helikopter in prepustijo Caina zombijem, vklju\xc4\x8dno z v zombija spremenjenim dr. Ashfordom. Ko pre\xc5\xbeiveli pridejo iz mesta, eksplodira nuklearna bomba, ki zaradi svojega sunka strmoglavi helikopter. Alice se \xc5\xbertvuje za Angelo in zabode jo jeklena palica. Poro\xc4\x8dila prika\xc5\xbeejo dogodek v Rakunjem Mestu, kot veliko napako v jedrskem reaktorju in tako prikrijejo Umbrellino vpletenost. Alice se zbudi v Umbrellini preiskovalni stavbi, vendar pobegne s pomo\xc4\x8djo Olivere, Valentine, L.J.-a in Angele. Ko pobegnejo, dr. Alexander Isaacs, pomemben mo\xc5\xbe pri Umbrelli izda, da je Alicin pobeg del Umbrellinega na\xc4\x8drta zanjo.'